અમદાવાદમાં નીટ મામલે સંગઠિત થયેલા વાલીઓના આગેવાન દિલીપભાઈ પટેલ નીટના વિવાદમાં રાજ્યના શિક્ષણ વિભાગને જ દોષી માને છે. તેઓ કહે છે, “૨૦૧૩થી આ સમસ્યા ચાલતી હતી. સુપ્રીમ કોર્ટે આ પગલું લેવું પડ્યું તેની પાછળ શિક્ષણ વિભાગ જ જવાબદાર છે, કારણ કે તેમણે અગાઉ સુપ્રીમ કોર્ટે આપેલી સમયમર્યાદામાં નીટ પ્રમાણેનો અભ્યાસક્રમ દાખલ કર્યો નહીં. આટલી મહત્ત્વની બાબતને શિક્ષણ વિભાગે સાવ હળવાશથી લીધી. જેના કારણે હાલ આ સ્થિતિ આવીને ઊભી રહી છે.